Groot pret, baie te leer dié week by Sakeliga KragDag(Foto: KragDag) Hier sit ons aan die suidpunt van Afrika, in ŉ Derdewêreldland wat, as jy om jou rondkyk, jaar ná jaar verder om ons wegkrummel. Ons wil egter nie op al die negatiewe dinge fokus nie, maar vir julle vertel van KragDag en hoekom ons doen wat ons doen. As dit lyk asof alles om ons in duie stort, is die beste reaksie om jou moue op te rol, en te bou aan ŉ beter toekoms vir jou en jou kinders. Verandering begin egter by jouself, en om verantwoordelikheid vir jou omstandighede te neem. KragDag skep ŉ selfstandige gemeenskap wat mense inspireer om hulle eie ding te doen. Om jou eie ding te doen is nie net om ‘n “DIY”-projek aan te pak nie, dit is soveel meer. Dit is ŉ leefstyl. (Foto: KragDag) Ons almal moes swig onder die invloed van beurtkrag en ken dalk iemand wat in ŉ noodsituasie moes wag omdat daar bloot nie ŉ voertuig beskikbaar was nie. Om byvoorbeeld jou eie krag te voorsien en verantwoordelik te wees vir jou eie veiligheid, is maar net ŉ klein deeltjie van ŉ veel groter prentjie. Hierdie dinge maak jou onafhanklik van invloede buite jou beheer. Hierdie leefstyl is egter nie om ŉ kluisenaarsbestaan te voer nie. Dit is om in ŉ gemeenskap saam te werk om onafhanklik te word. Die KragDag-ekspo het begin as ŉ platform waar alternatiewe energie-oplossings ten toon gestel is tydens ŉ een dag-geleentheid, en het in 14 jaar gegroei tot ŉ drie dag lange ekspo met sowat 570 uitstallers op ŉ 6 hektaar-terrein. Die ekspo word vanjaar van 11 tot 13 Augustus aangebied, ongeveer 20 km oos van Pretoria, by die Diamantvallei Landgoed en beloof om ŉ ervaring van inspirasie en inligting te wees. ŉ Paar goed om na uit te sien, sluit in: Koop tot Woensdag 10 Augustus jou kaartjie aanlyn teen 50%-afslag, en bekom toegang vir al drie ekspo-dae! Besoek www.kragdag.co.za vir meer inligting.